कर्मियों को बागजाता खदान में जाने से रोका
बागजातामाइंस में नियमित रोजगार स्थायीकरण की मांग को लेकर इम्प्लाइज यूनियन के बैनर तले चलाया जा रहा मजदूरों का चरणबद्ध आंदोलन दूसरे दिन मंगलवार को भी जारी रहा। सोमवार को धरना प्रदर्शन के बाद मंगलवार को आंदोलनकारियों ने जादूगोड़ा से बागजाता माइंस काम करने पहुंचे ठेका मजदूरों, यूसील के मजदूरों, अधिकारियों और कर्मचारियों को काम पर जाने से रोक दिया। घंटों बकझक होने के बाद यूसील कर्मी बैरंग लौट गए। आंदोलनकारियों के विरोध के कारण बागजाता माइंस में पहली पाली, सामान्य पाली एवं द्वितीय पाली के लगभग 150 मजदूर अधिकारी माइंस में काम करने से वंचित रह गए। मजदूर एकता बनाए हुए आंदोलन स्थल पर डटे हुए हैं।
आर पार की लड़ाई
यूनियनके महासचिव सिंधू हांसदा के नेतृत्व में मजदूरों ने इस बार प्रबंधन से आर पर की लड़ाई का बिगुल फूंक दिया है। इस आंदोलन को अन्य यूनियन के नेताओं का भी समर्थन मिल रहा है। मंगलवार को यूसील कर्मचारियों को काम पर नहीं जाने देने की जानकारी जब स्थानीय प्रशासन को मिली तो प्रशासन ने आनन-फानन में दण्डाधिकारी के रूप में बीईईओ बैकुंठ महतो को आंदोलनकारियों से वार्ता करने हेतु बागजाता भेजा। आंदोलनरत मजदूरों ने उनकी कुछ नहीं सुनी। समाचार लिखे जाने तक मजदूर अपनी मांगों को लेकर बागजाता माइंस गेट के समक्ष आंदोलन पर डटे हुए थे। इस आंदोलन से यूसील प्रबंधन को काफी क्षति हो रही है। प्रबंधन इसके लिए प्रशासन से गुहार लगा रहा है।
मजदूरों को संबोधित करते सिंधू हांसदा
hin_Deva hin_Deva hin_Deva hin_Deva hin_Deva